CELEX: E2012C0265
Language: sk
Date: 2012-07-05 00:00:00
Title: Rozhodnutie Dozorného úradu EZVO č. 265/12/COL z  5. júla 2012 , ktorým sa schvaľuje pohotovostný plán pre exotické choroby vodných živočíchov uvedené na zozname predložený Nórskom

8.11.2012   
            
            
               SK
            
            
               Úradný vestník Európskej únie
            
            
               C 340/4
            
         ROZHODNUTIE DOZORNÉHO ÚRADU EZVO
   č. 265/12/COL
   z 5. júla 2012,
   ktorým sa schvaľuje pohotovostný plán pre exotické choroby vodných živočíchov uvedené na zozname predložený Nórskom
   2012/C 340/03
   DOZORNÝ ÚRAD EZVO,
   so zreteľom na akt uvedený v kapitole I časti 3.1 bode 8a prílohy I k Dohode o EHP,
   smernica Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1) v znení korigenda, zmien a doplnení,
   so zreteľom na rozhodnutie kolégia č. 259/12/COL o splnomocnení člena kolégia na prijatie tohto rozhodnutia,
   keďže:
   V súlade s článkom 47 ods. 1 smernice 2006/88/ES Nórsko vypracovalo pohotovostný plán pre exotické choroby vodných živočíchov uvedené na zozname.
   Tak ako sa to vyžaduje v článku 47 ods. 4 smernice 2006/88/ES, Nórsko 30. júna 2011 predložilo pohotovostný plán Dozornému úradu na schválenie.
   Dozorný úrad preskúmal pohotovostný plán pre exotické choroby vodných živočíchov uvedené na zozname v úzkej spolupráci s Európskou komisiou.
   Okrem toho v apríli 2012 Dozorný úrad vykonal v Nórsku návštevu týkajúcu sa pohotovostných plánov.
   Z prieskumu a vyšetrovaní, ktoré Dozorný úrad vykonal počas svojej návštevy v Nórsku, vyplýva, že Nórskom predložený pohotovostný plán spĺňa požiadavky článku 47 a prílohy VII k smernici 2006/88/ES.
   Dozorný úrad svojím rozhodnutím č. 259/12/COL postúpil vec Veterinárnemu výboru EZVO, ktorý pomáha Dozornému úradu EZVO. Výbor predložený návrh Dozorného úradu jednomyseľne schválil. V dôsledku toho sú opatrenia stanovené týmto rozhodnutím v súlade s jednomyseľným stanoviskom Veterinárneho výboru EZVO, ktorý pomáha Dozornému úradu EZVO, a konečné znenie textu opatrení zostáva nezmenené.
   Preto je vhodné schváliť pohotovostný plán pre exotické choroby vodných živočíchov uvedené na zozname predložený Nórskom,
   PRIJAL TOTO ROZHODNUTIE:
   Článok 1
   Pohotovostný plán pre exotické choroby vodných živočíchov uvedené na zozname predložený Nórskom sa týmto schvaľuje.
   Článok 2
   Toto rozhodnutie nadobúda účinnosť 5. júla 2012.
   Článok 3
   Toto rozhodnutie je určené Nórsku.
   Článok 4
   Iba anglické znenie tohto rozhodnutia je autentické.
   
      V Bruseli 5. júla 2012
      
         
            Za Dozorný úrad EZVO
         
         Sverrir Haukur GUNNLAUGSSON
         
            člen kolégia
         
         Florence SIMONETTI
         
            úradujúca riaditeľka
         
      
   
   
      (1)  Ú. v. EÚ L 328, 24.11.2006, s. 14, a dodatok EHP č. 32, 17.6.2010, s. 1, v islandčine a č. 35, 23.6.2011, s. 44, v nórčine.